# data[].attributes.body
Norveški nacionalni dan se slavi 17. svibnja. Povorka s djecom prolazi gradom, a svi su obučeni svečano ili u svoje tradicionalne narodne nošnje - bunad. Postoji 450 različitih vrsta nošnji.

Nakon povorke mlađih, slijedi i povorka starijih.

Na televiziji se cijeli dan prikazuje kralj i kraljica kako stoje na balkonu i pozdravljaju sve koji su im se došli predstaviti. Obično se predstavljaju škole i učenici.

# data[].attributes.body
Kulturni centar se nalazi u samom središtu grada u blizini škole i nudi dodatne aktivnosti djeci: glazbu, ples, vizualne umjetnosti te dramske radionice.

# data[].attributes.body
U sklopu kulturnog centra, nalazi se i knjižnica te kino dvorana. Ovdje se mogu čitati i posuđivati ​​knjige, audio knjige, glazbu, filmovi i igre. Stanovništvu je na raspolaganju besplatno korištenja računala, interneta te ispis i umnožavanje dokumenata i drugih materijala. Knjižnica je često domaćin raznih izložbi, koncerata, susreta i drugih događanja.

# data[].attributes.body
Halsen barne skole je škola u koju dolaze učenici iz svih škola u Stjordalu kako bi učili norveški jezik. Postoji program koji se brine da sva djeca koja su došla nauče norveški jezik te da se asimiliraju u društvo. Za svakog učenika se pravi individualni program rada i raspored. Učenici su podijeljeni u dvije razredne skupine - Mottak A i Mottak B, ovisno o tome kad su došli i koliko znaju norveški jezik.

# data[].attributes.headline
Kako izgleda jedan nastavni dan u nižim razredima? 

# data[].attributes.subject
Kako izgleda jedan nastavni dan u nižim razredima? 

# data[].attributes.body
1.sat - 8:30 – 9:45

9:45 – 9:55 – pauza (vani)

2. sat 9:55 – 10:55

10:55 – 11:45 – pauza (ručak u razredu, igra vani)

3. sat 11:45 – 12: 45

12:45 – 12:55 – pauza (vani)

4. Sat 12:55 – 13:55

*Učenici nemaju organiziran doručak/ručak. Sami nose svoju hranu.

# data[].attributes.body
Okvirni plan produženog boravka – djeci se mora omogućiti igra, kulturne aktivnosti i slobodno vrijeme u produženom boravku.

Boravak počinje od 6:45, a traje do 16:45. U produženom boravku su učenici nižih razreda osnovne škole, od 1. do 3. razreda.

Učenici imaju organiziran ručak.

Često provode vrijeme vani, bez obzira na vremenske uvjete.

"Ne postoji loše vrijeme, samo loša odjeća."

# data[].attributes.body
Učenici su krenuli pješice iz škole do crkve koja je udaljena 3 km.

Poslušali su sve zanimljivosti.

Crkva je izgrađena krajem 11. stoljeća. Prvotno je bila kršćanska, a potom protestantska.

Na ulazu je oružarnica - tj. mjesto gdje se može odložiti oružje prije ulaska. U davnim vremenima su do crkve ljudi dugo putovali te su nosili oružje kako bi se obranili od neprijatelja.

U crkvama su održani prvi nacionalni izbori u Norveškoj 1814. godine, nakon kojih je napisan ustav.

# data[].attributes.body
2. dana boravka u Osnovnoj školi Halsen imale smo priliku pokazati našim domaćinima posebnosti Zagreba i Hrvatske te osobitosti našeg obrazovnog sustava. Učiteljica Luči Bursać je učiteljskom vijeću škole domaćina predstavila kako izgleda jedan školski dan u hrvatskoj školi te je održala nastavni sat s učenicima drugog razreda. Tanja Šesto Slemenšek, edukacijska rehabilitatorica je govorila o praksi inkluzije djece u redovan školski program. Profesorica engleskog jezika Jasmina Klanac je održala nastavni sat u 7.razredu. Kao Erasmus koordinatorica naše škole predstavila je i naš višegodišnji školski projekt učiteljskom vijeću. Obzirom da su naši domaćini bili vrlo zainteresirani za sudjelovanje, dala im je smjernice kako krenuti, postaviti ciljeve bitne za njihovu ustanovu i odrediti aktivnosti koje će im pomoći da ostvare te ciljeve. Na kraju izlaganja, ravnateljica škole Mirjana Boras je zahvalila školi za priliku koju su nam dali da jedan tjedan sudjelujemo u njihovom svakodnevno školskom životu.

# data[].attributes.body
Gdje je Hrvatska? Po čemu smo poznati? Znaju li svi plesati u Rim tim tagi dim ritmu? Učenici drugih razreda čuli su zanimljivosti o našoj zemlji.

I mi smo doznali jednu zanimljivost kad smo htjeli podijeliti slatkiše... učenici ne jedu slatkiše tijekom tjedna! Jedu ih samo subotom.

# data[].attributes.body
Halsen barne skole je starija škola te se pored nje gradi nova škola. U nedostatku prostora, orgranizirali su školsku knjižnicu u školskoj svlačionici. Tuševe su prigodno ukrasili plišanim igračkama.

# data[].attributes.body
Učenje jezika je lakše uz prevoditelje.

Učenici koji ne govore norveški jezik imaju dodatne sate jezika tijekom nastave. Učitelji ih uče riječi na engleskom jeziku, a potom na norveškom.

# data[].attributes.attachment_caption
Mali tečaj norveških riječi za 17. svibnja 

# data[].attributes.body
Pokrajina Trondelag je puna prekrasnih krajolika. Uživali smo u prirodnim ljepotama i kulturnoj baštini.

# data[].attributes.headline
Kao goste na Nacionalnom danu, intervjuirao nas je novinar za lokalne novine!

# data[].attributes.subject
Kao goste na Nacionalnom danu, intervjuirao nas je novinar za lokalne novine!

# data[].attributes.headline
Komunikacija simbolima za učenike s teškoćama u području verbalne komunikacije.

# data[].attributes.subject
Komunikacija simbolima za učenike s teškoćama u području verbalne komunikacije.

# data[].attributes.body
U redovnom razredu integrirani su i učenici s oštećenjem sluha. Učiteljica oko vrata nosi pojačivač zvuka dok drugi učenici, kada govore, drže mikrofone a sve s ciljem da učenik s oštećenjem sluha bolje čuje i samim time ravnopravno sudjeluje u nastavnom procesu. Uz njega je asistent (po našem nazivu - pomoćnik u nastavi).

# data[].attributes.body
S učenicima u nižim razredima (naročito 1. razredu) učitelji koriste puno konkreta i vizualnih materijala. Aktivnosti se izmjenjuju tijekom nastavnog sata koje su vezane za temu. Završava se čitanjem priče u krugu.

# data[].attributes.body
S učenicima se provodi dosta vremena vani, bez obzira na vremenske uvijete. Potiče ih se na igru, na što više kretanja te boravka na zraku. Oko škole je puno sadržaja za djecu namijenjeno upravo tome.

# data[].attributes.headline
Osnovne vještine propisane Nacionalnim kurikulom u Norveškoj za učenike s teškoćama u razvoji

# data[].attributes.subject
Osnovne vještine propisane Nacionalnim kurikulom u Norveškoj za učenike s teškoćama u razvoji

# data[].attributes.body
Istaknuto je 5 osnovnih vještina na kojima se radi s učenicima s TUR od kojih nešto trebaju usvojiti.

Velik je naglasak na stjecanju životnih iskustava te životnih vještina na kojima se u školi radi s učenicima, kao npr. odlazak zubaru, vožnja javnim prijevozom, odlazak u trgovački centar, vožnja dizalom, odlazak na bazen...

# data[].attributes.headline
Oblici rada i školovanja učenika s TUR u HR i uloga edukacijskog rehabilitatora.

# data[].attributes.subject
Oblici rada i školovanja učenika s TUR u HR i uloga edukacijskog rehabilitatora.

# data[].attributes.body
Tanja Šesto Slemenšek je djelatnicima škole prezentirala navedenu temu. Objasnila svoju ulogu/profesiju, te poslove koji to obuhvaćaju. U Norveškoj nema tog profila znanja niti stručni tim koji radi u školi. Timovi rade izvan škole.

# data[].attributes.headline
Mottak- pripremna odjeljenja za integraciju učenika imigranata u redovno program

# data[].attributes.subject
Mottak- pripremna odjeljenja za integraciju učenika imigranata u redovno program

# data[].attributes.body
Halsen barneskole je prihvatna škola za dolazak učenika migranata iz Ukrajine i afričkih zemalja. Ovisno o dobi učenika, smješta ih se u razrede gdje je integracija djelomična ili potpuna.

# data[].attributes.headline
Što norveški dvanaestogodišnjak zna o Hrvatskoj?

# data[].attributes.subject
Što norveški dvanaestogodišnjak zna o Hrvatskoj?

# data[].attributes.body
Boravak izvan školske zgrade i u prirodi koja ih okružuje vrlo je bitan za norveške škole. Van se ide svaki odmor bez obzira na vremenske prilike, a posebno se koristi lijepo vrijeme. U blizini škole nalazi se šuma, ali i plaža. Učenici pješače 3-6 km bez unajmljivanja autobusa ili korištenja javnog prijevoza.

# data[].attributes.body
Održan je sastanak ravnateljice škole domaćina i osnovne škole Bukovac. Na sastanku se razgovaralo o načinu rukovođenja školama u navedenim državama. Također, razgovaralo se o načinu izbora ravnatelja, kao i o izazovima s kojima se suočavaju ravnatelji u današnjem rukovođenju.

# data[].attributes.body
U navedenoj školi, u skladu s naslovom, školuju se i učenici s teškoćama u razvoju. Djelomično su ili potpuno uključeni u redovne razrede sa ostalim vršnjacima. U radu im pomažu asistenti. Učenici s većim teškoćama školuju se u zasebnim učionicama te s njima rade "specijani učitelji". U radu koriste ACC tehnologiju kao i potpomognutu komunikaciju putem slikovnih prikaza (simbola).

# data[].attributes.body
Treći najveći grad u Norveškoj je često nazivan i Venecijom sjevera. Zadivit će sve širokom rijekom Nidelven uz koju su poredane šarene kućice- idealna pozadina za fotografije. Trondheim je poznat i kao najbiciklističkiji grad Norveške.

Predivna katedrala Nidaros se ističe kao jedna od glavnih atrakcija u njoj je pokopan norveški kralj iz 11. stoljeća, Olaf II Haraldsson, koji je kasnije proglašen za sveca i zaštitnika nacije. Gotička katedrala s čak 5 000 skulptura danas se smatra najsjevernijom srednjovjekovnom crkvom na svijetu.

# data[].attributes.body
Učiteljica engleskog jezika Jasmina Klanac je održala dva nastavna sata u 7. razredima na kojima je kroz interaktivnu prezentaciju predstavila našu školu, grad i zemlju, ispitala predznanje norveških učenika o našoj zemlji, a na kraju su učenici i odigrali kviz. Svi su se počastili hrvatskim slatkišima i izrazili želju da posjete Hrvatsku.

# data[].attributes.body
Dvorac Steinvikholm (Steinvikholm slott) je otočna utvrda na poluotoku Skatval blizu Stjørdala u okrugu Trøndelag. Dvorac je u razdoblju od sedam godina, od 1525. do 1532., gradio posljednji norveški rimokatolički nadbiskup Olav Engelbrektsson. Dvorac Steinvikholm postao je moćna utvrda u vrijeme kada je izgrađen, i to je najveća građevina podignuta u norveškom srednjem vijeku.

# data[].attributes.attachment_caption
Učitelji škole domaćina divno su nas ugostili. 

# data[].attributes.body
Grad Stjørdal smješten je u središnjoj Norveškoj nekoliko desetaka kilometara udaljen od Trondheima, 3. najnaseljenijeg grada u Norveškoj. Stjordal se nalazi u Trondheimskom fjordu i ima oko 25 000 stanovnika te se nalazi na sjecištu važnih prometnih cestovnih i željezničkih puteva, a ima i vlastitu zračnu luku. Na području općine djeluje desetak osnovnih i srednjih škola.

# data[].attributes.headline
Kako se uči metar i centimetar u drugom razredu?  

# data[].attributes.subject
Kako se uči metar i centimetar u drugom razredu?  

# data[].attributes.body
Učiteljica ukratko objašnjava što je metar. Dijeli učenicima ravnala kako bi usporedili metar i centimetar. Učenici samostalno mjere predmete s nastavnog listića, a potom slijedi rješavanje zadataka na tabletu.

Svaki učenik ima svoj tablet i koriste ga tijekom sata za rješavanje zadataka.

U drugom razredu je učiteljica dala učenicima da naprave papirnati avion. Izašli su vani, rastegnuli metar i provjerili koliko daleko mogu letjeti njihovi avioni. :)